*Projekts*

LATVIJAS REPUBLIKAS MINISTRU KABINETS

2011. gada \_\_. \_\_\_\_\_\_\_\_ Noteikumi Nr.\_\_\_\_\_\_\_

Rīgā prot. Nr.\_\_ \_\_.§)

**Grozījumi Ministru kabineta 2010. gada 18. maija noteikumos Nr.464 "Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai"**

*Izdoti saskaņā ar Likumu par valsts*

*budžetu un finanšu vadību 9. panta*

*trīspadsmitās daļas 2. punktu*

Izdarīt Ministru kabineta 2010. gada 18. maija noteikumos Nr.464 „Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai (Latvijas Vēstnesis, 2010, 87.nr; 2010, 117.nr.; 2010, 198.nr.) šādus grozījumus:

1. papildināt noteikumus ar 22.1 punktu šādā redakcijā:

„22.1 Veidlapā „Informācija par - Eiropas Savienības fonda projektiem piešķirto līdzekļu pārdali no ministriju budžetiem uz 80.00.00 programmu” (5. pielikums) ministrija iekļauj šādu informāciju:

22.11. Eiropas Savienības fonda nosaukumu, Eiropas Savienības fondu darbības programmas papildinājuma aktivitātes vai apakšaktivitātes numuru un nosaukumu;

22.12. likumā par valsts budžetu kārtējam gadam apstiprināto un ar Finanšu ministrijas rīkojumiem precizēto izdevumu plānu kārtējam gadam;

22.13. valsts budžeta izdevumu plāna samazinājumu;

22.14. aprēķināto izdevumu apjomu kopā ar pieprasāmajām izmaiņām;

22.15. iesniedzot pārdales pieprasījumu par valsts budžeta iestāžu īstenojamo projektu finansējumu, iestādes norāda pārdalāmo finansējumu sadalījumā pa projektiem, iekļaujot informāciju par projekta numuriem un nosaukumiem atbilstoši Eiropas Savienības struktūrfondu un Kohēzijas fondu vadības informācijas sistēmas datiem.”

1. izteikt noteikumu 31. punktu šādā redakcijā:

„31. Ministrija trīs reizes gadā – līdz 31. jūlijam, 1. oktobrim un novembra piektajai darbdienai – sagatavo pamatotus priekšlikumus par apropriācijas pārdali no ministrijas budžeta uz 80.00.00 programmu, vēstulē apliecinot, ka izvērtēti šo noteikumu 30. punktā minētie nosacījumi, un iesniedz tos Finanšu ministrijā, izmantojot šo noteikumu 19., 21. un 22. punktā minētās veidlapas. Šī norma neattiecas uz Eiropas Savienības fondiem.”

1. papildināt noteikumus ar 31.1 punktu šādā redakcijā:

„31.1 Ministrijai ir pienākums līdz nākamā mēneša septītajai darbdienai iesniegt Finanšu ministrijā pieprasījumu par līdzekļu pārdali uz 80.00.00 programmu, ja ministrijas Eiropas Savienības fondu ietvaros katras Eiropas Savienības fonda budžeta programmas izdevumu plāna neizpilde (neieskaitot atmaksas pamatbudžetā) divus mēnešus pēc kārtas ir vismaz 10% un vienlaicīgi pārsniedz 250 000 LVL no attiecīgo divu mēnešu plānoto izdevumu kopsummas. Eiropas Savienības fondu ietvaros ministrija var sagatavot pamatotus priekšlikumus par apropriācijas pārdali no ministrijas budžeta uz 80.00.00 programmu arī šo noteikumu  30. punktā minētajos gadījumos. Pēdējo pieprasījumu par valsts budžeta līdzekļu pārdali ministrija iesniedz Finanšu ministrijā līdz saimnieciskā gada novembra septītajai darbdienai. Sniedzot šajā punktā minētos pieprasījumus ministrija aizpilda šo noteikumu 21., 22. un 22.1 punktā minētās veidlapas.”

1. aizstāt visā noteikumu tekstā vārdus „Reģionālās attīstības un pašvaldību lietu ministrija” (attiecīgajā locījumā) ar vārdiem „Vides aizsardzības un reģionālās attīstības ministrija” (attiecīgajā locījumā).
2. papildināt noteikumus ar 5. pielikumu šādā redakcijā:

„5. pielikums

Ministru kabineta

2010. gada 18. maija

noteikumiem Nr.464

Informācija par Eiropas Savienības fonda projektiem piešķirto līdzekļu pārdali no ministriju budžetiem uz 80.00.00 programmu

|  |  |
| --- | --- |
| Eiropas Savienības politiku instrumenta veids (turpmāk – fonds\*) | |
|  |  |

latos

|  |  |  |  |  |
| --- | --- | --- | --- | --- |
| Aktivitātes vai apakšaktivitātes/ projekta nr. | Fonda/aktivitātes vai apakšaktivitātes nosaukums, | Kārtējā gada izdevumu plāns (precizētais) | Izmaiņu pieprasījums  +/– | Kārtējā gada izdevumu plāns kopā ar izmaiņām |
|  | Fonds, t.sk. |  |  |  |
|  | Aktivitātes vai apakšaktivitātes nosaukums, t.sk. |  |  |  |
|  | Projekts\*\* |  |  |  |

\*Aizpilda tikai par Eiropas Savienības fondiem;

\*\* Pārdalot Eiropas Savienības fondu projektiem piešķirto finansējumu uz 80.00.00 programmu, iestādes norāda pārdalāmo finansējumu sadalījumā pa fondiem, aktivitātēm vai apakšaktivitātēm. Sadalījumu pa projektiem norāda tikai gadījumā, ja tos īsteno valsts budžeta iestāde.”

Ministru prezidents V.Dombrovskis

Finanšu ministrs A.Vilks

2011.03.28. 13:57

572

L.Kristapsone

67083976,

Liene.Kristapsone@fm.gov.lv